Polisietoerusting, dwelms tydens klopjag gevind | Maroela Media
Twee verdagtes is in Johannesburg se berugte Hillbrow-woongebied in hegtenis geneem nadat die polisie beskermende toerusting van die SAPD se eenheid vir openbare orde by 'n woonstelblok gevind het.
Brig. Mathapelo Peters, woordvoerder van die polisie, sê 24 polisiehelms, 12 oproerskilde en dwelms is Vrydag in 'n stoorkamer van die Cape Agulhas-woonstelblok gevind.
"Die polisie het die 'O kae molao'-operasie uitgevoer by 'n aantal geboue in Hillbrow wat geïdentifiseer is as die oorsprong van 'n groot aantal kontakmisdade. Ander geboue waarop toegeslaan is, sluit in Kiribili, Eastgate, Florence Nightingale en O'Riley. Die polisie het 22 buitelandse burgers sonder die nodige dokumente in hegtenis geneem, asook twee verdagtes vir dwelmbesit en -handel," het Peters gesê.
"Twee onwettige drankwinkels is gesluit en daar is op die drank beslag gelê. Nog drie verdagtes is in Joubertpark op aanklag van sakeroof in hegtenis geneem."
"Die mate waartoe misdadigers nou oorgaan om die gesag van die staat te ondermyn, is baie kommerwekkend. Geen steen sal onaangeroer gelaat word om die bron van verskaffing op te spoor nie. Of hierdie toerusting deur die staat uitgereik is of bloot replikas is, ons glo die voorneme om staatseiendom te besit is steeds krimineel," het Mawela gesê.
In 'n soortgelyke maar onverwante voorval gister in Douglasdale, het die polisie ook op verskeie items beslag gelê, insluitend polisierang-kentekens en "militêre styl" items.
"'n Man, vermoedelik 'n liggaamsbouer, is in hegtenis geneem nadat hy skote op die polisie afgevuur het. Die verdagte het na bewering van 'n misdaadtoneel in Honeydew gevlug nadat hy glo 'n taxibestuurder in 'n vermeende padwoedevoorval geskiet het. Die taxibestuurder is na die hospitaal gehaas, maar geen polisiebeamptes is beseer nie," het Peters gesê.
"Drie vuurwapens is teruggevind – twee pistole en 'n haelgeweer, asook 800 patrone van verskillende kaliber vuurwapens, magasyne, ploftoestelle en ander gevaarlike wapens. In beide gevalle sal ondersoek ingestel word of enige van hierdie wapens verbind met vorige misdade kan word."
n Mens kan net dink hoeveel dodelike wapens en amunisie kom vanuit boere se kluise wat tot vandag nog nie verstaan dat jy nie meer jou wapens in n kluis moet toesluit nie.
Interne ondersteuning aan die mosdadigers deur die ewe misdadiger polisie
Skokkend, maar dis nie net die misdadigers wat die gesag van die staat ondermyn nie! Say no More!
Weet die SAPD waar daar 'n steen is wat geroer kan word ?
Die polisie is lankal nie meer die goeie ouens nie dit is polisie wat die grootste probleem in SA is want hulle is die gevaarlikste misdadigers want hulle is betrokke by misdaad met n uniform en kenteken so wie gaan hulle vang?